2004. aastal autasustati teenekat õpetajat Eesti Punase Risti II klassi teenetemärgiga; kiriku 90. aastapäeva aktusel Tartu Jaani kirikus andis peapiiskop Andres Põder talle üle EELK Teeneteristi III järgu ordeni. Eriline oli see hetk, kui kogu kirikutäis rahvast plaksutades tunnustas tehtud tööd ja ilmselt nii mõnigi mõtles, et autasu oleks võinud veel suurem olla.